حفیظ سحر

اصل ناں      محمد حفیظ

قلمی ناں       حفیظ سحرؔ   

جمن           1977ء   

تعلیم           میٹرک  

جاہ پتہ        چک نمبر 142ڈی آر بی تحصیل یزمان ضلع بہاول پور

 غزل 
ادا  دی  پُر ادائی  مار  گئی ہے        نظر  ایجھی ملائی  مار  گئی  ہے

محبت دی کشش اوندی پئی چِھکّے        نظر ترچھی جو آئی مار گئی ہے

چلا کے تیر نیناں دے اوں کُٹھّے        اوندے ہتھ دی صفائی مار گئی ہے

اتھاں الفت دے سچے جذبے کائنی        اساکوں جھِک نوائی مار گئی ہے

انوکھی پیار دی میں کھیڈ کھیڈیاں         سحر ؔ میکوں جدائی مار گئی ہے